香港電影金像獎2024︱一文看清去年影帝影后近況!劉青雲「降呢」同佢拍廣告
去年影帝劉青雲「降呢」同佢拍廣告
去年第三度奪得金像獎最佳男主角的劉青雲,在奪獎後一直未有太多搞作。直到在新一屆金像獎頒獎前夕推出了新廣告,而罕有拍廣告的劉青雲,今次的幕前拍檔竟然係Youtube頻道「小薯茄」嘅藝人麗英 ,二人喺廣告入面近距離對戲,麗英亦有喺IG分享今次合作感受: 「我係馬拉~茶檔當值嘅馬拉~英😎☕️ 同青雲哥一齊拍廣告好夢幻✨辛苦曬現場嘅各位~真係玩得好開心!!」
網民反應兩極:真係替劉青雲拍得辛苦
今次網民對劉青雲和麗英拍廣告的反應兩極,部分網民認為二人的組合夠新鮮,合作擦出新火花:「一齊唱歌得一個係影帝,合作當然冇問題」、「佢應該好鍾意麗英,佢哋癲起嚟嗰浸味係同一款嘢」、「2個加埋一齊好有喜感」;但亦有部分網民認為麗英未夠班同劉青雲合作拍廣告,認為係今次劉青雲「降呢」同麗英合作:「點解唔搵個靚啲嘅女主角?」、「劉青雲真係慘,要拍住條咁嘅女」、「一個識做戲既眼神同一個完全無戲既眼神,真係替劉青雲拍得辛苦」等。
影后鄭秀文獲獎後即病到失聲
至於去年在第十次入圍金像獎後,終於奪得最佳女主角的鄭秀文就在獲獎後一個月確診,康復後依然有聲沙、咳嗽等症狀。去年Sammi出席公開活動時,就向傳媒大呻因失聲感到焦慮:「有時候會擔心到瞓唔著,夜晚又會咳啦,有時候都唔係好想講嘢。」不過幸好有老公許志安照顧:「其實比較辛苦係安仔,因為我成日夜晚咳,要斟茶遞水,要拍痰,有兩、三晚咳到好手忙腳亂,又要睇急症,大家都冇覺好瞓。(咁佢會唔會擔心你情況呀?)佢都擔心,因為佢係最睇到我嘅狀況,我而家化曬妝好似好正常咁,但夜晚喺屋企就好辛苦,咁呢啲冇辦法,一定就係枕邊人受㗎啦。」
演唱會一度取消 落力做Gym修養半年
鄭秀文在康復後因聲沙咳嗽以及體力下降等後遺症,而決定將原定於去年7月的13場演唱會延期,不過當時因為演唱會取消公告和退票安排公佈得太遲,有內地歌迷未能及時取消行程,部分受影響的內地歌迷更在社交平台發文提出控訴,自嘲「被鄭秀文騙來香港」。至於鄭秀文身體方面,Sammi在修養期間經常落力做Gym健身,近日更開始練舞,疑似開始為演唱會作準備。
將來還有什麼演唱會值得留意?
有不少歌手宣布舉辦演唱會,小編為你整合了2023香港演唱會+搶飛攻略一覽,包含各演唱會優先購票日期、公開售票日期、門票價錢、座位表等,想搶飛粉絲必定要留意!